Åpne Dører
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Åpne dører er en norsk avdeling av den internasjonale tverrkirkelige misjonsorganisasjonen Open Doors. Organisasjonens formål er å støtte kristne som blir forfulgt og å utbre evangeliet ved distribusjon av bibelen og kristen litteratur, støtte radio, nett og TV basert evangelisering, gi humanitær hjelp, oppfordre til forbønnstjeneste og gi kristen ledertrening.
Organisasjonen ble startet i 1955 av hollenderen Broder Andreas. I 2019 oppga organisasjonen at den hadde kontorer i 25 land og virksomhet i 70 land. I Norge ble misjonsorganisasjonen registrert med en egen avdeling i 1982. Organisasjonens norske hovedkontor lå i 2019 i Kristiansand. Les mer i Store norske leksikon misjon Eksterne lenker Åpne Dører Open Doors Litteratur Berentsen, Jan-Martin m.fl., red.: Missiologi i dag, 2. utg., 2004, isbn 82-15-00621-3, Finn boken